**ИЗЈАВА О УСКЛАЂЕНОСТИ ПРОПИСА СА**

**ПРОПИСИМА ЕВРОПСКЕ УНИЈЕ**

1. Овлашћени предлагач прописа – Влада

Обрађивач –Министарство привреде

2. Назив прописа

**Предлог закона о изменама и допунама Закона о стечају**

**Draft of the Law on Amendements and Supplements to the Law on Bankruptcy**

3. Усклађеност прописа са одредбама Споразума о стабилизацији и придруживању између Европских заједница и њихових држава чланица, са једне стране и Републике Србије, са друге стране („Службени гласник РСˮ, број 83/08) (у даљем тексту: Споразум), односно са одредбама Прелазног споразума о трговини и трговинским питањима између Европске заједнице, са једне стране, и Републике Србије, са друге стране („Службени гласник РСˮ, број 83/08) (у даљем тексту: Прелазни споразум):

а) Одредбе Споразума и Прелазног споразума које се односе на нормативну садржину прописа,

**Одредбе Споразума – Наслов VI Усклађивање прописа, примена права и правила конкуренције, члан 72; Наслов VIII Политике сарадње, члан 91. Банкарство, осигурање и друге финансијске услуге; Анекс VI Пословно настањивање: финансијске услуге**

б) Прелазни рок за усклађивање законодавства према одредбама Споразума и Прелазног споразума,

**Члан 8. Споразума – највише шест година**

в) Оцена испуњености обавеза које произлазе из наведене одредбе Споразума и Прелазног споразума,

**Испуњава у потпуности, а у вези са Законом о финансијском обезбеђењу (видети напомену под тачком 4. ове изјаве)**

г) Разлози за делимично испуњавање, односно неиспуњавање обавеза које произлазе из наведене одредбе Споразума и Прелазног споразума,

**Нема**

д) Веза са Националним програмом за усвајање правних тековина Европске уније.

**Националним програмом за усвајање правних тековина Европске уније (НПАА) у делу 3. Способност преузимања обавеза из чланства у Eвропској унији, 3.9. Финансијске услуге, 3.9.3. Инфраструктура финансијских тржишта предвиђено je утврђивање Предлога закона о финансијском обезбеђењу, а тиме и имплицитно неопходних измена и допуна Закона о стечају, са роком: други квартал 2018. године.**

4. Усклађеност прописа са прописима Европске уније:

а) Навођење одредаба примарних извора права Европске уније и оцене усклађености са њима,

**НАПОМЕНА:**

**Наведени закон доноси се искључиво ради примене појединих решења Закона о финансијском обезбеђењу који је у потпуности усклађен са Директивом о финансијским колатералима – *Directive 2002/47/EC of the European Parliament and of the Council of 6 June 2002 on financial collateral arrangements,* а за који је сачињена Изјава о усклађености прописа са прописима Европске уније и Табела усклађености прописа. Овим законом не врши се, дакле, усклађивање са прописима Европске уније (примарни и секундарни извори) из области стечаја привредних субјеката.**

б) Навођење секундарних извора права Европске уније и оцене усклађености са њима,

/

в) Навођење осталих извора права Европске уније и усклађеност са њима,

/

г) Разлози за делимичну усклађеност, односно неусклађеност,

/

д) Рок у којем је предвиђено постизање потпуне усклађености прописа са прописима Европске уније.

/

5. Уколико не постоје одговарајуће надлежности Европске уније у материји коју регулише пропис, и/или не постоје одговарајући секундарни извори права Европске уније са којима је потребно обезбедити усклађеност, потребно је образложити ту чињеницу. У овом случају, није потребно попуњавати Табелу усклађености прописа. Табелу усклађености није потребно попуњавати и уколико се домаћим прописом не врши пренос одредаба секундарног извора права Европске уније, већ се искључиво врши примена или спровођење неког захтева који произлази из одредбе секундарног извора права (нпр. Предлогом одлуке о изради стратешке процене утицаја биће спроведена обавеза из члана 4. Директиве 2001/42/ЕЗ, али се не врши и пренос те одредбе Директиве).

**Табела усклађености за овај пропис достављена је уз Предлог закона о финансијском обезбеђењу.**

6. Да ли су претходно наведени извори права Европске уније преведени на српски језик?

**Директива о финансијским колатералима преведена је на српски језик.**

7. Да ли је пропис преведен на неки службени језик Европске уније?

**Не**

8. Сарадња са Европском унијом и учешће консултаната у изради прописа и њихово мишљење о усклађености

**Прибављено је мишљење Европске комисије на Нацрт закона о финансијском обезбеђењу, а домаћи и страни консултанти нису учествовали у изради овог закона.**